INFORMARE PUBLICA

aferenta trimestrului al IV-lea 2024

Informarea publicului se realizeaza in conformitate cu prevederile HG nr. 878/2005 privind accesul publicului la informaţia privind mediul.

ROMINSERV S.R.L, cu sediul in Bucuresti, Piata Presei libere, nr. 3-5, City Gate Northern Tower, Et.3, sector 1, Bucuresti, inregistrata la Registrul Comertului sub nr. J40/8331/2001, avand Cod de Inregistrare Fiscala RO 14208851, reprezentata prin

Utekov Yedil - Director General si Vasile Gabriel Manole in calitate de Director Economic, va aducem la cunostinta faptul ca:

ROMINSERV, este membru al Grupului KMG International, este prima organizatie cu sediul in Romania care integreaza serviciile industriale cu cele de mentenanta, management de proiect, dezvoltare tehnica si tehnologica.

ROMINSERV ofera clientilor sai o alternativa viabila – atat financiar cat si operational – la traditionalul sistem de gestionare interna a lucrarilor de intretinere si modernizare.

Rominserv SRL este Antreprenorul General al grupului KMG - Rompetrol.

**Principalele domenii de activitate ale Rominserv SRL sunt:**

* Service complet - management si executie lucrari de intretinere si reparatii (M – mentenanta)
* Antreprenor general si executie proiecte “la cheie” constructii montaj industriale si civile, lucrari de constructii a proiectelor utilitare pentru fluide (EPCM: E–Engineering, P–Procurement, C–Construction, M-Management)

ROMINSERV are sediul central in Bucuresti, Romania si opereaza prin 2 puncte de lucru in Constanta si Ploiesti.

* Navodari, B-dul Navodari nr 1-283, jud. Constanta
* Municipiul Ploiesti, str. Valeni nr. 146, jud. Prahova

In punctele de lucru se desfasoara activitati in conformitate cu Autorizatiile de Mediu detinute, cu Ordonanta de Urgenta nr. 195/2005 privind protectia mediului, cu modificarile si completarile ulterioare, si cu Ordinul nr. 1798/2007.

In punctele de lucru operate de ROMINSERV SRL (ateliere inchiriate de la Rompetrol Rafinare, dar si in instalatiile tehnologice ale beneficiarilor) se manipuleaza substante periculoase: acetilena dizolvata, oxigen comprimat, azot comprimat, argon, lacuri si vopseluri . Modul de stocare se face in recipiente sub presiune (tuburi) si bidoane plastic 1 litru//spray-uri/cutii metalice.

Pe amplasamentele autorizate nu au fost inregistrate poluari accidentale, iar organele abilitate nu au desfasurat actiuni de inspectie / control.

Rominserv S.R.L, s-a preocupat permanent de imbunatatirea serviciilor prestate, in vederea respectarii cerintelor legale din domeniile sanatatii si securitatii in munca, al situatiilor de urgenta si al protectiei mediului inconjurator.

In perioada 18-21 noiembrie 2024 s-a desfasurat auditul DNG GL la cele trei puncte de lucru PEM, Vega si Sediu si nu s-auconstatat neconformitati privind protectia mediului.

In zilele 19-20.09.2024 s-a efectuat auditul de deseu pentru punct de lucru PEM , iar in data de 25.09.2024 pentru punct de lucru Vega.

Deseurile generate din activitatea desfasurata au fost gestionate in conformitate cu cerintele de reglementare aplicabile transpuse in proceduri interne, asigurandu-se colectarea selectiva si stocarea temporara in locatii dedicate, in vederea valorificarii / eliminarii pe baza contractuala de operatori economici autorizati.

In trimestrul 4 al anului 2024, nu au avut loc activitati de inspectie si control ale autoritatilor competente pentru protectia mediului, in vederea evaluarii conformarii cu actele / cerintele de reglementare aplicabile in domeniul protectiei mediului.

S-a continuat procesul de instruire a personalului cu privire la obligatiile si responsabilitatile ce le revin in ceea ce priveste protectia mediului, respectiv managementul deseurilor si substantelor chimice periculoase, aferent anului 2024.

Informatii suplimentare, sub rezerva cerintelor de confidentialitate stabilite potrivit legii, pot fi obtinute la sediul societatii si pe site – ul companiei [www.rominserv.com](file:///d:\RompetrolUsers\crosca\Desktop\www.rominserv.com)